EKGRP

## Egyesült Külső Gyűrűi Revolúcionista Párt

 —Az EKGRP egyik toborzóplakátjának felirata

Az **EKGRP** (avagy **Egyesült Külső Gyűrűi Revolúcionista Párt**) egy Köztársaság-párti mozgalom volt, mely a Galaktikus Birodalom első éveiben alakult meg. Elsődleges célja a Külsú Gyűrű és övezeteinek képviselete volt a Szenátusban, illetve elkötelezett támogatói voltak a Köztársaság visszaállításának.

A szervezet elsősorban a Külső Gyűrűben tevékenykedett, azonban a 72-es Szektorban fennálló helyzet miatt kiterjedt a Vad Űrre is. A központ a Külső Gyűrűben volt, azonban egy birodalmi akció során nagyrészt felszámolták, vezetőit pedig munkatáborokba küldték. A tragédia után a legtöbb EKGRP tag a a 72-es Szektorba utazott, ahol még nem üldözték az egykori tagokat. Lényegében ez mentette meg a szervezetet a végleges és teljes pusztulástól.

A párt a  Szektor Szenátusban legális alapokra helyezte működését és bár elveiket nem feledték, alapvetően a békés együttélést támogatták a Birodalommal.

## **EKGRP a Külső Gyűrűben**

Az EKGRP a Köztársaság végnapjaiban jött létre BBY 19-ben. Nem megerősített források szerint Bail Organa szentátor egyik közeli barátjának,  Braxel Rolltune-nak a kezdeményezésére kezdték el szervezni többen a Köztársasági Szenátusból.

Ivator Gabrel szenátort a szervezet első elnökévé választották és népszerűsége osztatlan volt a párt kötelékében. Törekvéseik közt szerepelt a szeparatista maradványok felszámolása és a kialakult Új Rend megszűntetése a Köztársaság visszaállításával, miközben a Lázadó Szövetséggel együttműködnek.

A Külső Gyűrűben igen sikeres párt pár hét alatt már több igen lelkes és befolyásos támogatot és párttagott tudhatott magáénak. Zöme ezeknek a tagoknak még az erőszaktól sem riadt vissza a rendszer megdöntésének érdekében, ez okozta a párt vesztét is.

Az EKGRP bár sikeres volt, viszonylag hamar felhívta magára az ISB figyelmét is. A Birodalom már kezdetektől fogva szemmel tartotta tevékenységüket, mígnem egyik nap rajtaütöttek a párt központján. BBY 18 elején vezetőiket letartóztatták, másokat kivégeztek, sokuk sorsa pedig azóta is kétséges. Egyes belső pletykák szerint árulás történt, míg mások az ISB-t hibáztatják a szervezet széteséséért.

## **Az EKGRP a Szektorban**

Az EKGRP szervezetét Szektorban Braxel Rolltune szenátor alapította meg, mint a Külső Gyűrűben osztatlan sikernek örvendő párt távolabbi kiterjesztése.

Az EKGRP a Szektorban is nagy sikernek örvendett a Köztársaság-pártiak körében, így nem volt nehéz az akkor még csak pár hónapja a szektorban lévő Rolltune szenátornak rávennie a tagokat a csatlakozásra. Az egységesítés nagy hatást gyakorolt a Szektorban jelenlévő birodalmi erőkre, ugyanis Ralf Castillon moff megérkezéséig a Birodalom képtelen volt egységesen megszilárdítani hatalmát.

A kialakulóban lévő Lázadó Szövetséggel jó kapcsolatot ápoltak, bár ezt a Birodalom nagy befolyása miatt sosem vállalták fel, legtöbb lázadókkal kapcsolatos ügyüket szigorú titoktartással kezelték.

### **Törekvéseik**

Az EKGRP elsődleges célja a Köztársaság intézményének visszaállítása volt. Ez némileg teljesült is, mikor Castillon moff bejelentette a Szektor Szenátus intézményének létrejöttét, azonban ennyibe nem nyugodtak bele. Rolltune és társai a végsőkig állították, hogy a Birodalom elnyomó rendszere ellen egységes fellépés kell, az EKGRP nagyobb sikereket fog elérni még.

A fő EKGRP szervezet szétesése hatalmas tragédia volt a Szektorban is működő pártnak. Rengeteg korábbi EKGRP tag utazott ebben az időben ide, hogy elmenekülhessen a Birodalom ítélete elől. Lényegében ennek is köszönhető, hogy a párt neve nem változott egészen addig, ameddig a Birodalom nem támadta meg őket.

Alapvető feladatuknak tekintették az RBF-ben eluralkodó korrupció és a birodalmi térnyerés visszaszorítását.

### **"Állam az államban", az EKGRP szerepe Ralf Castillon rendszerének megdöntésében**

Az EKGRP vezetése viszonylag hamar felismerte, hogy a Birodalom által ideküldött Ralf Castillon moff tulajdonképpen csak kirakatott rendezett a Szenátussal, azonban jóideig nem léptek fel különösebben ellene. Úgy gondolták, hogy a Lázadó Szövetség támogatása nélkül még nincsen értelme belevágni egy olyan nagyszabású műveletbe, mint Castillon leváltása, így inkább hagyták, hadd tevékenykedjen, ameddig erősebbek nem lesznek.

Ezekben az időkben az EKGRP politikusai jórészt birodalmi RBF-es korrupciós ügyeket derítettek fel és göngyölítettek fel, hogy legyen mivel megnyerniük maguknak a népet.

#### **Első töréspont**

BBY 7-ben a párt mögött álló Lázadó Szövetség ekkoriban már elég erős volt, ahhoz, hogy szükség esetén kisebb akciókkal segíteni tudják a pártot, így hozzáláttak egy terv kidolgozásához. Az EKGRP által korábban felderített korrupciós ügyekkel felvértezve a Szenátus elé járultak egy nagyobb alaptörvény-módosítással, amely sokkal nagyobb mozgásteret és kevesebb hatlmat adott volna a Birodalomnak.

Természetesen számítottak a nemleges válaszra, így életbe lépett a terv második része: bemutatták a nagyközönségnek és a Szektor Szenátusnak is a felderített RBF korrupciós ügyeket. A válaszreakciókon felbuzdulva a párt elkezdte követelni Castillon lemondását, és több helyen is lázadásokat és tüntetéseket szerveztek a birodalmi vezető ellen.

Az egész szektorban mindenfelé sztrájkok szerveződtek, ez pedig hatalmas gazdasági károkat okozott a Birodalomnak. Az EKGRP arra számított, hogy Castillon majd lemond, és az RBF összeomlik a vádak súlyossága és védhetetlensége miatt.

#### **Második töréspont**

Pár héten belül a Birodalomi Főparancsnokság eltávolította Castillont pozíciójából, így a párt vezető politikusai felbuzdulva a demokrácia visszatérésnek lehetsőgén, módosították az alkotmányt és visszaállították a Szövetséget, mint államformát.

Sajnos az öröm rövid volt, a Birodalom egy korábban még nem látott tisztet, Dascolt Drageve-et nevezte ki a szektor élére, aki bár elfogadta a Szövetséget, mint államforma és jogokat is biztosított, tisztára tudta mosni az RBF-et és megszüntetnie a korrupciót, ezzel pedig helyreállítva a Birodalom gazdaságát.

A Szövetség számára ekkor lépett érvénybe a megválaszthatóság intézménye is. Az új rendszer eredményéül megválaszható vezetői tisztségnek minősítették a kormányzói és a nagyadmirálisi és nagytábornoki posztokat, mely' a Köztársaság szenátusának választási rendszerét volt hivatott felidézni.

### **A KEB-egyezmény**

A KEB (Közös Ellenőrző Bizottság) egyezmény Seamax Farelon szenátor ötlete volt, amelyet BBY 6-ban szavazott meg a Szektor Szenátusa. Az egyezmény részeként minden 72-es Szektorban helyet foglaló világ köteles gazdasági segítséget nyújtani a szegényebb, vagy hátrányosabb helyzetben lévő bolygók számára, költségvetésüket pedig kötelesek nyilvánosan voltak hivatottak vezetni.

Az egyezmény kifejezetten a Birodalom túlzó hadiipari törekvéseit volt hivatott visszaszorítani, illetve ezzel próbálták népszerűsíteni magukat a Birodalom világaiban, több-kevesebb sikerrel.

### **Az EKGRP válsága**

A Galaktikus Birodalom Lázadó Szövetség elleni hadjárata alapjaiban rengette meg az EKGRP-féle Szövetség államformáját. Mivel a Lázadó Szövetséghez fűződő szálaikat nem tudták tovább eltitkolni, így a párt név és arculatváltás mellett döntött. Az új nevük - az idősödő Braxel Rolltune javaslatára - KVTP lett, amellyel már teljes mellszélességgel kiálltak a Köztársaság mellett.